Quines entitats apareixen en el text següent?
Sílvia Pérez Cruz (Palafrugell, 15 de febrer de 1983) és una cantant catalana. Filla dels músics Càstor Pérez Diz i Glòria Cruz i Torrellas, des de ben jove estudià solfeig, piano clàssic, saxo clàssic. Es llicencià en cant-jazz per l'ESMUC, i amb 18 anys va anar a viure a Barcelona, on seguí estudiant música. Ja com a professional, ha treballat amb Joan Díaz Trio en el disc de jazz We sing Bill Evans (premi JAÇ 2009 al millor disc), amb Joan Monné, Perico Sambeat, Javier Colina i Jerry González, entre molts d'altres. Ha cantat per als ballarins Damián Muñoz (dansa contemporània) i Israel Galván i la companyia de Sol Picó (flamenc contemporani, premis MAX 2007). Ha format part de Llama (duet de hang i veu), Coetus (orquestra de percussió ibèrica) i Xalupa (música tradicional catalana), i ha fet un duet amb Raül Fernández (Refree), amb diversos projectes i repertoris. El 2009 participa en l'obra de teatre El jardí dels cinc arbres, una adaptació de textos del poeta Salvador Espriu dirigida per Joan Ollé i estrenada al Festival Temporada Alta de Girona que fou representada també al Teatre Nacional de Catalunya (TNC), entre altres peces va cantar He mirat aquesta terra amb música de Raimon. Amb aquest poema musicat que va interpretar posteriorment amb Toti Soler durant una gira conjunta, Sílvia Pérez Cruz també acompanyada a la guitarra pel músic van participar en l'acte d'inauguració de l'Any Espriu que commemora el centenari del poeta, fou el 23 de gener de 2013 a l'escenari del Palau de la Música Catalana de Barcelona. També ha musicat el poema de Maria Mercè Marçal Covava l'ou de la mort blanca (enregistrament amb el que obtingué el primer premi del II Certamen Terra i Cultura 2009) o readaptat la versió musical de Lluís Llach del poema de Pere Quart Corrandes d'exili. Participa en diverses propostes artístiques com el grup Las Migas (quartet femení de nou flamenc), Flama (improvisacions i cançons hang i veu), Javier Colina + Sílvia Pérez Cruz (boleros en clau de jazz), Coetus (orquestra de percussió ibèrica + Eliseo Parra), Ressons de l'Al-Andalus (al costat del cor de Lleida i 4 músics). Ha participat en l'espectacle flamenc Camarón, La llegenda del temps, 30 anys després, al costat de Juan Gómez "Chicuelo", Duquende i Rafaela Carrasco. Al costat del guitarrista Toti Soler ofereix recitals conjunts el 2010 i el 2011, amb Bona Cara Trio amb el pianista Javier Galiana i el contrabaix José López repertori llatinoamericà a ritme de jazz. Amb el quartet Las Migas, després de sis anys de col·laboració, editen el seu primer CD el 2010 de títol Reinas del matute (Nuevos Medios, 2010), en què aporta la seva veu i toca el caixó. També canta com a Sílvia Pérez Cruz en solitari i col·labora en espectacles de dansa i teatre. El 2011 s'editen el CD En la imaginación (Nuba Records / Produccions Contrabaix), en què interpreta boleros cubans a ritme de jazz acompanyada pel Javier Colina Trio, i formant part de Xalupa, grup de música tradicional catalana al costat de Chiara Giani (guitarra i arranjaments), Lisa Bause (violí) i Aleix Tobias (percussió) s'edita el disc conjunt, Un sordo s'ho escoltava (Temps Record).
Sílvia Pérez Cruz : artista_o_autor, Palafrugell : Entitat_Geopolítica, Càstor Pérez Diz : artista_o_autor, Glòria Cruz i Torrellas : artista_o_autor, ESMUC : educació, Barcelona : Entitat_Geopolítica, We sing Bill Evans : música, Joan Monné : artista_o_autor, Perico Sambeat : artista_o_autor, Javier Colina : artista_o_autor, Jerry González : artista_o_autor, Damián Muñoz : actor_o_director, Israel Galván : actor_o_director, Sol Picó : artista_o_autor, Llama : artista_o_autor, Coetus : artista_o_autor, Xalupa : artista_o_autor, El jardí dels cinc arbres : cultura, Salvador Espriu : artista_o_autor, Joan Ollé : actor_o_director, He mirat aquesta terra : música, Raimon : artista_o_autor, Toti Soler : artista_o_autor, Any Espriu : esdeveniment, Maria Mercè Marçal : artista_o_autor, Lluís Llach : artista_o_autor, Pere Quart : artista_o_autor, Las Migas : artista_o_autor, Flama : artista_o_autor, Eliseo Parra : artista_o_autor, Joan Díaz Trio : artista_o_autor, Raül Fernández (Refree) : artista_o_autor, Festival Temporada Alta : esdeveniment, Girona : Entitat_Geopolítica, Teatre Nacional de Catalunya (TNC) : organització, Palau de la Música Catalana : organització, Covava l'ou de la mort blanca : obra_escrita, Corrandes d'exili : obra_escrita, Ressons de l'Al-Andalus : artista_o_autor, cor de Lleida : organització, Camarón, La llegenda del temps, 30 anys després : cultura, Juan Gómez "Chicuelo" : artista_o_autor, Duquende : artista_o_autor, Rafaela Carrasco : artista_o_autor, Bona Cara Trio : artista_o_autor, Javier Galiana : artista_o_autor, José López : artista_o_autor, Reinas del matute : música, Nuevos Medios : empresa_privada, En la imaginación : música, Nuba Records : empresa_privada, Produccions Contrabaix : empresa_privada, Javier Colina Trio : artista_o_autor, Chiara Giani : artista_o_autor, Lisa Bause : artista_o_autor, Aleix Tobias : artista_o_autor, Temps Record : empresa_privada, Un sordo s'ho escoltava : música